591 MALVACEAE: 
mediterraneas et littorales a provincia Rio de Janeiro usque 
ad Bahiam inhabitant. Napaearum ditiones more usitato 
paucas species fovent et numerus earum forsan jam minor 
esset, nisi cl. Frırz MULLER Blumenavianus industria maxima 
Abutili speciebus pluribus ob translationem pollinis studuisset ; 
de origine earum non semper plane constat, an re vera ex 
hae regione oriantur an ex interiore camporum in hortum 
ejus introducta sint. Najades in hac familia paucissimae, 
nempe species 17 tantum exstant, nulla ditioni earum propria ; 
fere omnes potius ad plantas ruderales late distributas pertinent. 
Memoratu dignum et hodie non plane explanatum factum 
est, quod Malvaceae nonnullae Uruguenses et Argentinae, 
regiones intermedias transilientes, in ditione Mexicana Texensi 
et in insula Cuba iterum proveniunt. Sida hastata St. Hil. 
S. leprosa Ort. species valde peculiares et ab aliis optime 
distinctae, ulterior sectionem propriam ipsa efformans exem- 
plaribus Americae borealis et australis omnino quadrant, 
quamquam auctores qui non putaverunt, has tam late inter 
se disjunctas ad easdem species pertinere posse, eas pro 
speciebus propriis habuerunt. Sida anomala St. Hil. iis ad- 
jicienda est, etiam si Sida ciliaris L. e qua forsan prior orta 
est, in regionibus intermediis non deest. Simili modo Modiolam 
Carolinianam Much. et Anodam trilobam Cav. Uruguenses a 
boreali-americanis omnino haud distinguere possumus. Si de 
ulterioribus opinio haud inepta videtur, eas plantas ruderales 
et ope hominum ex America boreali introductas esse, quoad 
priores huic sententiae assentiri nequimus, quia ambae nun- 
quam in littoribus crescunt, at campos interiores praediligunt 
et diu ante commercium concitatum collectores ibidem eas 
receperunt. Hance distributionem cum plantis aliis, ut jam 
supra monui, compartiuntur, quod rem jam magis inextricabilem 
reddit. SCHUMANN. 
QUALITATES ET USUS MALVACEARUM. 
Numerus specierum, quae hominibus utilitatem usumque 
aliquem adferunt, permagnus. Ex anatomica autem structura 
utilitas duplex omnibus aliis anteponenda est: omnibus nempe 
speciebus mucus et fibrae tenaces magna copia communes. 
Quod priorem attinet, concavitates quasdam vel utriculos, 
nunc in cortice solo nunc pariter in centro caulis, quod medul- 
lam nuncupamus, sitos mucus farcit. Efformatur autem mucus 
liquefactione parietum cellularum quarundam (modo lysigeno, 
ut terminus technieus audit, utriculi oriuntur); plures cellu- 
larum liquefaetarum superpositae interdum in ductus elon- 
gatos confluunt. Partes Malvacearum muco abundantes 
exsiccatae ipsae aquá superfusae vel potius in eA concoctae 
emollescunt et copiam mucilaginis interdum maximam aquae 
impertiunt; propter hanc Malvaceae quaedam ad hunc usque 
diem officinales sunt, aliae nutrimenta grata et praedilecta 
hominibus praebent. 
. Inter omnia e familia Malvacearum remedia sine dubio 
radix Althaeae officinalis L. praestat, quae in officinis omni- 
bus Europaeis invenitur. Ejus cellulae non solum mucum 
sed etiam saccharum atque asparaginum continent. Decoctum 
solum vel cum succo Liquiritiae vel substantiis aliis pluribus 
commixtum jam. ex antiquissimis temporibus contra tussim 
1 
À 
ve 
GEOGRAPHIA —USUS. 592 
adhibent. Pasta Althaeae, quae pharmacopolae e sueco Althaeae 
cum Saecharo coquunt, substantia lenta coriacea in regionibus 
quibusdam fama peculiari gaudet. Olim semina plantae ejus- 
dem in morbis vesiculi et tractus urogenitalis quam maxime 
existimaverunt; hodie autem thesaurus remediorum ea non 
porro includit. 
In regionibus mediterraneis incolae praecipue speciebus 
generis Malopes eodem more utuntur, Chilenses autem species 
generis Cristariae, Malvaviscum arboreum Cav. Columbiani 
et cives insularum Antillanarum ad eundum usum sumere 
solent. In Brasilia Sida rhombifolia L., S. cordifolia L. et 
S. acuta L., plantae vulgatissimae ruderales, incolis herbas 
emollientes et remedia similia offerunt. Nuperrime ex hac 
regione priorem in Europam introductam vidi, quae non sine 
strepitu ullo pro remedio optimo et insuperabili contra phtysin 
laudabatur. In insulis Canariensibus herba ejusdem Sidae 
aqua infusa ab incolis loco Theae chinensis libenter bibitur. 
Flores Malvae silvestris L. et M. rotundifoliae L., quae Europam 
et Asiam temperatam incolunt, prior autem aeque in Brasilia 
nune aufuga culturae invenitur, infusi contra ulcera oris et 
subinflammationes laryngis pro gargarismato inserviunt; in 
Brasilia flores Sidae specierum supra laudatarum in morbis 
organorum respiratoriorum pariter maximi valent. 
Ibidem Urena lobata Cav. Malvaisco Lusitanorum, 
Guaximo linguae Tupinensium et U. sinuata L. Carapichu 
Brasiliensium et Urucurana Indianorum herbas offerunt, 
quibus incolae modo refrigerii utuntur et quae uti Sphaeralcea 
miniata Spach et S. bonariensis Gris. Malvalisco Uruguensium, 
in tussi inveterata auxilium bonum effecerunt. Pavoniae diu- 
reticae St. Hil. nomen specificum auctor attribuit, quia in 
Brasilia herbae decoctus contra dysuriam valde existimatur. 
Qualitates tonicae in familia Malvacearum rarissime 
occurrunt, at Sidae acutae Burm. radix amara contra febrim 
intermittentem et morbos stomachi haud inefficax dicitur. 
Maxime insignes et inter species tam multas familiae 
haud porro obvias qualitates radicis Gossypii hoc loco haud 
silentio praetermittere possumus. Extractum aquosum nempe 
contra menstruationes irregulares et partus graviores effectum 
similem praebet ac Secale cornutum Europaeum, ita ut pharma- 
copaea boreali-Americana. hoc inter remedia lege quaesita 
recepit; ibidem nunc non raro scelerate ad abortum foeti ex- 
citandum inservire dicitur. 
Species Malvacearum perplurimae praecipue in regionibus 
tropicis incolis cibum libenter et frequenter usitatum . prae- 
bent. Omnibus Hibiscus esculentus L. praestat, cujus . ala- 
bastra et in orbe gerontogaeo et in neogaeo quotidie in foris 
vendunt. Jam cll Piso et Marcerar nomen Brasiliense 
Guimgombo vel Guiabo plantae commemoraverunt; quia 
Aethiopi alabastra Gombo (vel Okra) appellant, opinioni 
assentiendum est, hune Hibiscum in America australi haud 
indigenum, at per naves, servos ex Africa transportantes, jam 
quatuor saeculis ante ex patria sua in orbem novim. intro- 
ductum esse. i 
Generis Hibisci species nonnullae in omnibus partibus 
aciditate grata abundant e. g. Hibiscus Sabdarifa L. et H. 
maculatus Desr., qui hujus succi causa in tropieis non raro 
coluntur et Francogallis prior nomine Oseille de Guinée 
